Antonov An-24

Antonov An-24 (rus. Антонов Ан-24; v kóde NATO: „Coke“) je dvojmotorové turbovrtuľové dopravné lietadlo vyvinuté v Sovietskom zväze v 50. rokoch 20. storočia. Sériová výroba začala v roku 1962 a trvala do roku 1979. Dodnes slúži po celom svete ešte asi 800 kusov týchto strojov. Vznik a vývoj Lietadlo An-24 bolo vyvinuté, aby nahradilo na letoch na stredné a krátke vzdialenosti už zastaraný Iliušin Il-14. Konštrukcia lietadla bola optimalizovaná na prevádzku z nespevnených letištných plôch. Konfigurácia hornoplošníka chráni motory a vrtule pred poškodením predmetmi na vzletovej a pristávacej dráhe. Pomer výkon/hmotnosť je vyšší než u väčšiny porovnateľných lietadiel. Konštrukcia je celkovo pomerne odolná a na údržbu nevyžaduje sofistikované letištné zariadenie. Čínska spoločnosť Si-an fej-ťi kung-jie vyrába kópie An-24 pod označením Si-an Jün-7. Výroba v Číne stále pokračuje, i keď výroba na Ukrajine, kde sa nachádza továreň kancelárie Antonov skončila už v roku 1979. Pokračovala však výroba vylepšeného typu Antonov An-26. Použitie An-24 sa používa najčastejšie ako výsadkový a dopravný stroj na prepravu osôb a materiálu. Niekoľko strojov sa používa aj na hasenie požiarov. Posádku tvoria 2 piloti, navigátor a rádiotelegrafista. Maximálny počet pasažierov je 44 až 50 osôb vo verzii V. Pri dlhých letoch je možné na požiadanie pridať aj lôžka. Stroj je najmä kvôli jednoduchosti prevádzky a údržby pomerne hojne používaný v rozvojových krajinách. Napriek tomu, že úroveň techniky ani bezpečnosti v týchto krajinách nedosahuje optimum, stroje celosvetovo nezaznamenali väčšiu nehodovosť ako porovnateľné západné konštrukcie. Lietadlá An-24 používali aj Vzdušné sily Slovenskej republiky. 19. januára 2006 jeden zo slovenských An-24 havaroval so 43 (42 z nich boli vojaci) osobami na palube 3 km od slovensko-maďarských hraníc, pri maďarskej obci Hejce. Haváriu prežil iba jeden pasažier. Lietadlo sa vracalo s členmi slovenskej mierovej misie KFOR, ktorí pol roka slúžili v Kosove. Príčinou havárie, pri ktorej sa stroj zrútil do lesa na svahu pohraničného kopca, bolo pravdepodobne nedodržanie bezpečnostných predpisov pri pristávacom manévri. Vzdušné sily SR používali celkom dve An-24. Po tejto nehode na ďalšej An-24 už nebola vykonaná generálna oprava a bol vyradený z prevádzky. Používatelia Vojenskí Afganistan Afganské vzdušné sily obdržali šesť lietadiel An-24 z roku 1975. Alžírsko Alžírske vzdušné sily Angola Angolské vzdušné sily Arménsko Arménske vzdušné sily Azerbajdžan Azerbajdžanské vzdušné sily Bangladéš Bangladéšske vzdušné sily už nemajú žiadny An-24 v prevádzke, všetky stroje boli vyradené. Bielorusko Bieloruské vzdušné sily Bulharsko Bulharské vzdušné sily Kambodža Vzdušné sily Kambodže Čína Vzdušné sily Čínskej ľudovej oslobodzovacej armády používajú kópie lietadiel An-24 pod označením Si-an Jün-7. Námorné letectvo Čínskej ľudovej oslobodzovacej armády Konžská republika Konžské vzdušné sily Kuba Kubánske vzdušné sily Česko-Slovensko Česko-slovenské vzdušné sily obdržali v roku 1970 štyri lietadlá An-24V (reg. č. 2903, 2904, 5605 a 5803). V roku 1972 boli dodané ďalšie dva An-24V (reg. č. 7109 a 7110). Česko Vzdušné sily Armády Českej republiky získali po rozdelení Česko-Slovenska štyri lietadlá An-24V (reg. č. 2904, 5803, 7109 a 7110). Lietadlo s reg. č. 2904 bolo odstavené a vyradené už v roku 1999. Lietadlo s reg. č. 5803 bolo v roku 2001 vymenené na Slovensko za stroj s reg. č. 2903. Zvyšné dva stroje (reg. č. 7109, 7110) slúžili až do roku 2005. NDR Vzdušné sily Národnej ľudovej armády Egypt Egyptské vzdušné sily Gruzínsko Gruzínske vzdušné sily Guinea Guinejské vzdušné sily Guinea-Bissau Vzdušné sily Guiney-Bissau Rovníková Guinea Vzdušné sily Rovníkovej Guiney Maďarsko Maďarské vzdušné sily Irán Vzdušné sily Iránskej islamskej republiky Irak Vzdušné sily Iraku Kazachstan Vzdušné sily Kazachstanu Laos Vzdušné sily Laosu Mali Vzdušné sily Mali Mozambik Vzdušné sily Mozambiku Mongolsko Mongolské vzdušné sily vyradili všetky lietadlá An-24 v roku 2003. Nikaragua Nikaragujské vzdušné sily Kórejská ľudovodemokratická republika Vzdušné sily Kórejskej ľudovej armády Poľsko Vzdušné sily Poľskej republiky používali šesť lietadiel An-24 v rokoch 1966 až 1977; stroje An-24 boli nahradené modernejšími An-26. Rumunsko Rumunské vzdušné sily vyradili posledný An-24 v roku 2007. Rusko Vojenské vzdušné sily Ruskej federácie Ruské námorné letectvo Slovensko Vzdušné sily Slovenskej republiky obdržali po rozdelení Česko-Slovenska dve lietadlá An-24V (reg. č. 2903 a 5605). V roku 2001 bolo lietadlo s reg. č. 2903 vymenené do Česka za stroj s reg. č. 5803. Neskôr bolo lietadlo s reg. č. 2903 predané do Nikaragui, kde lietalo s registráciou YN-CGD (neskôr bolo predané do Venezuely, kde lietalo alebo ešte lieta s registráciou YV-2726P). 19. januára 2006 lietadlo s reg. č. 5605 havarovalo 3 km od slovensko-maďarských hraníc. Lietadlo s reg. č. 5803 bolo po tejto nehode odstavené. Somálsko Somálske vzdušné sily Sudán Sudánske vzdušné sily Sýria Sýrske vzdušné sily Turkménsko Turkménske vzdušné sily Ukrajina Vzdušné sily Ozbrojených síl Ukrajiny ZSSR Vojenské vzdušné sily ZSSR Sovietske námorné letectvo Uzbekistan Vzdušné sily Uzbekistanu Vietnam Vzdušné sily Vietnamskej ľudovej armády Jemen Jemenské vzdušné sily Civilní Kambodža PMTair President Airlines Royal Khmer Airlines Kuba Aero Caribbean Cubana de Aviación Kirgizsko Kyrgyzstan Kórejská ľudovodemokratická republika Air Koryo Pakistan Askari Aviation Rusko Nordavia Novosibirsk Air Enterprise UTair Aviation Jakutia Somálsko Jubba Airways Ukrajina Air Urga ARP 410 Airlines Ukraine National Airlines Lugansk Airlines Spojené arabské emiráty Daallo Airlines Bývalí civilní používatelia Afganistan Ariana Afghan Airlines Pamir Airways Bielorusko Belavia Bulharsko Balkan Bulgarian Airlines Čína Civil Aviation Administration of China China Southern Airlines Konžská republika Lina Congo Kuba Cubana de Aviación NDR Interflug Egypt EgyptAir Misrair Guinea Air Guinée Union des Transports Africains (West Coast Airways) Irak Iraqi Airways Kazachstan Air Astana Libanon Lebanese Air Transport Mali Air Mali Mongolsko MIAT Mongolian Airlines Filipíny Mosphil Aero Poľsko LOT Polish Airlines Rumunsko TAROM Srí Lanka Lionair Turkménsko Turkmenistan Airlines ZSSR Aeroflot Ukrajina Aerosvit Uzbekistan Uzbekistan Airways Špecifikácie (An-24V) An-24 je dvojmotorový samonosný celokovový hornoplošník pre trojčlennú posádku a 44 až 52 cestujúcich alebo odpovedajúci náklad. Kovová kostra krídel, pevných a pohyblivých chvostových plôch aj trupu je potiahnutá duralom. Krycie plechy sú tiež duralové. Turbovrtuľové motory poháňajú kovové štvorlistové nastaviteľné vrtuľe. Podvozok je zaťahovací, hlavné podvozkové nohy sa zaťahujú do motorových gondôl, predné koleso do trupu. Technické údaje Posádka: 3 – 4 (2 piloti, 1 palubný inžinier + voliteľne aj 1 radista) Kapacita: 50 cestujúcich Užitočný náklad: 5 500 kg Dĺžka: 23,53 m Rozpätie: 29,20 m Výška: 8,32 m Nosná plocha: 75,0 m² Hmotnosť prázdneho lietadla: 13 300 kg Maximálna vzletová hmotnosť : 21 000 kg Pohonná jednotka: 2 × turbovrtuľový motor Ivčenko AI-24A Výkon pohonnej jednotky: 1 887 kW (2 530 hp) Výkony Cestovná rýchlosť: 450 km/h Maximálna rýchlosť: 500 km/h Dolet: s max. množstvom nákladu: 750 km s max. množstvom paliva: 2 400 km Dostup: 8 400 m Plošné zaťaženie: 280 kg/m² Referencie Iné projekty Commons ponúka multimediálne súbory na tému Antonov An-24 Externé odkazy Aviation Museum Airliners.net: Antonov An-24/26/30/32 & Xian Y-7 Fotogaléria An-24 Archivované 2007-09-27 na Wayback Machine